CELEX: 32022R0824
Language: lv
Date: 2022-03-15 00:00:00
Title: Komisijas Deleģētā regula (ES) 2022/824 (2022. gada 15. marts), ar ko groza Deleģēto regulu (ES) 2015/98 par Starptautiskajā Konvencijā par Atlantijas tunzivju saglabāšanu un Konvencijā par turpmāku daudzpusēju sadarbību Ziemeļrietumu Atlantijas zvejā paredzēto Savienības starptautisko saistību ieviešanu, kā minēts Eiropas Parlamenta un Padomes Regulas (ES) Nr. 1380/2013 15. panta 2. punktā

30.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 147/1
               
            
         KOMISIJAS DELEĢĒTĀ REGULA (ES) 2022/824
         (2022. gada 15. marts),
         ar ko groza Deleģēto regulu (ES) 2015/98 par Starptautiskajā Konvencijā par Atlantijas tunzivju saglabāšanu un Konvencijā par turpmāku daudzpusēju sadarbību Ziemeļrietumu Atlantijas zvejā paredzēto Savienības starptautisko saistību ieviešanu, kā minēts Eiropas Parlamenta un Padomes Regulas (ES) Nr. 1380/2013 15. panta 2. punktā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 15. panta 2. punktu,
         tā kā:
         
                     (1)
                  
                  
                     Starptautiskās Atlantijas tunzivju saglabāšanas komisijas (ICCAT) (2) Ieteikuma 21-09 3. punkts aizliedz paturēt uz kuģa, pārkraut citā kuģī un izkraut sadalītu vai nesadalītu īsspuru mako, kas 2022. un 2023. gadā Ziemeļatlantijā nozvejots saistībā ar ICCAT zvejniecībām.
                  
               
                     (2)
                  
                  
                     Lai nodrošinātu Ieteikuma 21-09 un Eiropas Savienības tiesību normu konsekvenci, Regulas (ES) Nr. 1380/2013 15. panta 1. punktā noteiktais izkraušanas pienākums nebūtu jāpiemēro Savienības kuģiem, kuri Ziemeļatlantijā piezvejo īsspuru mako.
                  
               
                     (3)
                  
                  
                     Tālab Komisijas Deleģētā regula (ES) 2015/98 (3) būtu jāgroza, lai tajā iekļautu jaunus noteikumus, kas atspoguļo ICCAT Ieteikumā 21-09 noteiktos zvejas nosacījumus.
                  
               
                     (4)
                  
                  
                     
                        ICCAT Ieteikums 21-09 rosina līgumslēdzējas puses to izpildīt pirms tā stāšanās spēkā 2022. gada 17. jūnijā, tāpēc, arī ņemot vērā šo noteikumu nozīmi īsspuru mako Ziemeļatlantijas krājuma saglabāšanā, šis deleģētais akts būtu jāpiemēro no trešās dienas pēc tā publicēšanas.
                  
               
                     (5)
                  
                  
                     Šo pašu iemeslu dēļ šim deleģētajam aktam būtu jāstājas spēkā steidzamības kārtā,
                  
               IR PIEŅĒMUSI ŠO REGULU.
         
            1. pants
            Deleģētajā regulā (ES) 2015/98 iekļauj šādu 5.b pantu:
            
               
                  “5.b pants
                  Atkāpjoties no Regulas (ES) Nr. 1380/2013 15. panta 1. punkta, ir aizliegts paturēt uz kuģa, pārkraut citā kuģī vai izkraut sadalītu vai nesadalītu īsspuru mako (Isurus oxyrinchus), kas 2022. un 2023. gadā Ziemeļatlantijā nozvejots saistībā ar zvejniecībām, kuras darbojas ICCAT konvencijas apgabalā.”
               
            
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro līdz 2023. gada 31. decembrim.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 15. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 28.12.2013., 22. lpp.
         
         
            (2)  https://www.iccat.int/Documents/Recs/COMPENDIUM_ACTIVE_ENG.pdf.
         
            (3)  Komisijas Deleģētā regula (ES) 2015/98 (2014. gada 18. novembris) par Starptautiskajā Konvencijā par Atlantijas tunzivju saglabāšanu un Konvencijā par turpmāku daudzpusēju sadarbību Ziemeļrietumu Atlantijas zvejā paredzēto Savienības starptautisko saistību ieviešanu, kā minēts Eiropas Parlamenta un Padomes Regulas (ES) Nr. 1380/2013 15. panta 2. punktā (OV L 16, 23.1.2015., 23. lpp.).